
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 914 


15 Οκτωβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός μηνιαίου επιδόματος παράστασης του ε- 
κάστοτε αποσπωμένου λειτουργού ή υπαλλήλου 
του Δημοσίου τομέα στη θέση Διευθυντού στο Ευ¬ 
ρωπαϊκό Πολιτιστικό Κέντρο Δελφών. 1 

Καθορισμός της αποζημίωσης των Επιτροπών οργά¬ 
νωσης και διεξαγωγήςτης διαδικασίας επιλογής ει¬ 
σακτέων στη ΣΕΛΕΤΕ. 2 


Παράταση προθεσμίας για την καταβολή του Ειδικού 
Φόρου Κατανάλωσης (Ε.Φ.Κ.) και του Φόρου Προ¬ 
στιθέμενης Αξίας (Φ.Π.Α.) που αναλογούν στα αλ- 
κοολούχα προϊόντα του άρθρου 24 του Ν. 2127/93 3 

Τροποποίηση των αποφάσεων Δ8/435/8.5.1995, 
Δ8/625/27.6.1995, Δ8/995/25.8.95, ΒΙβ/2685/ 

18.4.84 48/769/23.6.95 και ΒΜ4/802/15.10.82 Υ¬ 
πουργού ΠΕ. ΧΩ.Δ.Ε. και καθορισμός αποφαινομέ- 


νων οργάνων έργων «Εθνικού Επιπέδου». 4 

Τροποποίηση της Β3/1161/10.4.1996 Υπουργικής Α¬ 
πόφασης (Β' 254). 5 

Καταβολή εισφορώντης Ελλάδας σε Διεθνείς Οργανι¬ 
σμούς . 6 


Αύξηση του διατροφικού επιδόματος των νεφροπα¬ 
θών τελικού σταδίου Απόρων - Ανασφαλίστων, Με¬ 
τά μοσχευθέντων και Ασφαλισμένων (άμεσα - έμμε¬ 


σα) . 7 

Μεταβίβαση Κρατικών Παιδικών Σταθμών. 8 

Συμπλήρωση της ειδικής νομοπαρασκευαστικής επι¬ 
τροπής για τη σύνταξη νέου Κώδικα Δικηγόρων ... 9 

Συγκρότηση του Ανωτάτου Συμβουλίου Επιλύσεως Α¬ 
θλητικών Διαφορών (ΑΣΕΑΔ). 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. 15610 απόφαση 
του Γενικού Γραμματέα Περιφέρειας Στ. Ελλάδας 11 


ΥΠΟΥΡΓΙΚΕΣ ΑΠ ΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2069010/10139/0022 (1) 

Καθορισμός μηνιαίου επιδόματος παράστασης του εκά- 
στοτε αποσπωμένου λειτουργού ή υπαλλήλου του Δη¬ 
μοσίου τομέα στη θέση Διευθυντού στο Ευρωπαϊκό 
Πολιτιστικό Κέντρο Δελφών. 

Ο ΠΡΩΘΥΠΟΥΡΓΟΣ ΚΑΙ ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Τηςπαρ. 5του άρθρου 7του Ν. 645/77 «Περί ιδρύσε- 
ως Ευρωπαϊκού Πολιτιστικού Κέντρου Δελφών» (ΦΕΚ 
202/Α). 

β. Του άρθρου 40 του Ν. 849/78 (ΦΕΚ 232/Α, όπως συ¬ 
μπληρώθηκε με το άρθρο 8του Ν. 2129/93 (ΦΕΚ57Α'). 

γ. Του άρθρ. 10 του Β. 2470/97 (ΦΕΚ40Α'). 

2. Την ΥΠΠΟ/ΓΝΟΣ/49610/28.11.90 κοινή υπουργική α¬ 
πόφαση «Εξαίρεση από τον περιορισμό των τριών υπο¬ 
γραφών» (ΦΕΚ743Β). 

3. Την αριθμ. ΚΝΠΙΔ/Φ. 10/53/29053/24.7.91 έγγραφο 
του Υπουργείου Προεδρίας της Κυβέρνησης, σύμφωνα 
με το οποίο το Ε.Π.ΚΕ.Δ. δεν υπάγεται στους φορείς του 
Δημοσίου τομέα, όπως αυτός οριοθετήθηκε με τις διατά¬ 
ξεις του άρθρου 51 του Ν. 1892/90 καιτου άρθρου 4παρ. 
6του Ν. 1943/91. 

4. Το αριθμ. 1080/26.5.97 έγγραφο του Ευρωπαϊκού Πο¬ 
λιτιστικού Κέντρου Δελφών και το συνημμένο σ’ αυτό α¬ 
πόσπασμα πρακτικού της από 21.5.97 συνεδρίασης του 
Δ.Σ. του ανωτέρω Κέντρου. 

5. Την 11071 47/1239/1996 απόφαση Πρωθυπουργού 
και Υπουργού Οικονομικών «Ανάθεση αρμοδιοτήτων 
στους Υπουργούς Οικονομικών» (ΦΕΚ 922/Β). 

6. Τις διατάξεις του άρθρου 27 του Ν. 2081/91 (ΦΕΚ 
154/Α) και το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογισμού 
του Ευρωπαϊκού Πολιτιστικού Κέντρου Δελφών (ΝΠΙΔ), ύ¬ 
ψους 2.100.000 δρχ. για το τρέχον οικονομικό έτος και για 
κάθε ένα από τα επόμενα οικονομικά έτη, για την οποία έχει 
εγγράφει πίστωση στον Προϋπολογισμό έτους 1997 του 
Ε.Π.ΚΕ.Δ., ύψους 2.100.000 με Κ.Α. εξόδων0241. 

7. Την αριθμ. 56414/28.9.94 κοινή απόφαση του Πρω¬ 
θυπουργού του Υπουργού Οικονομικών και του Υπουρ¬ 
γού Πολιτισμού «Καθορισμός μηνιαίου επιδόματος κ.λπ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(ΦΕΚ751/Β/5.10.94), αποφασίζουμε: 

Καθορίζουμε το μηνιαίο επίδομα παράστασης του εκά- 
στοτε αποσπωμένου λειτουργού ή υπαλλήλου του Δημο¬ 
σίου τομέα, στη θέση του Διευθυντού του Ευρωπαϊκού 
Πολιτιστικού Κέντρου Δελφών, σύμφωνα με τις διατάξεις 
της παρ. 5 του άρθρου 7 του Ν. 645/77, στο ποσό των 
175.000 δρχ. 

Η ισχύς της απόφασης αυτής αρχίζει από 1.1.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1997 

ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο! ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Ν. ΧΡΙΣΤΟΔΟΥΛΑΚΗΣ ΕΥΑΓΓ. ΒΕΝΙΖΕΛΟΣ 

-♦- 

Αριθ. 2064999/9688/0022 (2) 

Καθορισμός της αποζημίωσης των Επιτροπών οργάνω¬ 
σης και διεξαγωγής της διαδικασίας επιλογής εισα¬ 
κτέων στη ΣΕΛΕΤΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Το άρθρο 5του Ν.Δ. 581/70 «περί Διοικήσεωςτης ΣΕ¬ 
ΛΕΤΕ.» 

2. Το Ν.Δ. 789/70 «Περί Οργανώσεως της ΣΕΛΕΤΕ». 

3. Τις διατάξεις της παρ. 1 του άρθρου 61 του Ν. 
1566/85 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης». 

4. Τις διατάξεις του Ν. 2470/1997 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες διατάξεις (ΦΕΚ 40/Α/1997). 

5. Τις διατάξεις του Ν. 2469/1997 (ΦΕΚ 38/Α/1997). 

6. Την 118913/4890/78 απόφαση του Υπουργείου Οικο¬ 
νομικών που κυρώθηκε με το Ν. 979/70. 

7. Το άρθρο 3 της Ε3/1788/84 (ΦΕΚ 135/Β/84) απόφα¬ 
σης του Υπουργού Εθνικής Παιδείας «Κανονισμός σπου¬ 
δών της ΠΑΤΕΣ/ΣΕΛΕΤΕ». 

8. Τα άρθρα 38 και 40 της ΣΤ5/13./1982 (ΦΕΚ 429/Β/82) 
απόφασης των Υπουργών Προεδρίας της Κυβερνήσεως 
και Εθνικής Παιδείας και Θρησκευμάτων «Αναμόρφωση 
συλλογικών οργάνων γνωμοδοτικής και αποφασιστικής 
αρμοδιότητας των ΝΠΔΔ του ΥΠΕΠΘ». 

9. Το άρθρο 5 του Ν. 1351/83 «Εισαγωγή σπουδαστών 
στην Τριτοβάθμια Εκπαίδευση». 

10. Τη διάταξη του άρθρου 11 παρ. 2 του Ν. 2327/95 
(ΦΕΚ 156/Α) «Εθνικό Συμβούλιο Παιδείας, ρύθμιση θεμά¬ 
των Έρευνας Παιδείας και μετεκπαίδευσης εκπαιδευτι¬ 
κών και άλλες διατάξεις» με την οποία ορίζονται τα κριτή¬ 
ρια και η διαδικασία επιλογής εισακτέων σπουδαστών 
στην ΠΑΤΕΣ/ΣΕΛΕΤΕ. 

11. Την αριθμ. Γ2/2429/22.4.96 (ΦΕΚ 290/τ.Β'/30.4.96) 
απόφαση του ΥΠΕΠΘ «Κριτήρια και διαδικασία επιλογής 
εισακτέων ιδιωτών ως σπουδαστών στην Παιδαγωγική 
Τεχνική Σχολή (ΠΑΤΕΣ). 

12. Την παρ. III (Α, Β, Γ) και IV της Γ2/3780/25.7.94 (ΦΕΚ 
594/τ.Β'/3.8.94) στην οποία παραπέμπει η ανωτέρω 
(Α/Α9) αριθμ. Γ2/2429/22.4.96 απόφαση του ΥΠΕΠΘ η ο¬ 
ποία ορίζει τα Κριτήρια και τη διαδικασία επιλογής εισα¬ 
κτέων ιδιωτών ως σπουδαστών στην ΠΑΤΕΣ/ΣΕΛΕΤΕ. 


13. Τις αριθμ. 2049318/5418/0022/5.8.94 και 
2076801/7927/0022/22.12.94 κοινές αποφάσεις του Υ¬ 
πουργού Εθνικής Παιδείας και Θρησκευμάτων και Οικο¬ 
νομικών που αφορούν στον «Καθορισμό αποζημιώσεως 
επιτροπών οργάνωσης και διεξαγωγήςτης διαδικασίας ε¬ 
πιλογής εισακτέων στην ΠΑΤΕΣ/ΣΕΛΕΤΕ.». 

14. Την ανάγκη αναπροσαρμογής που καθορίζονται για 
τα μέλη των ανωτέρω επιτροπών και για τους βαθμολο¬ 
γητές (αξιολογητές) που αναφέρονται στην ανωτέρω α¬ 
πόφαση. 

15. Το 0/4746/2.6.1997 έγγραφο της ΣΕΛΕΤΕ καθώς και 
το 10/9.5.1997 (θέμα 5ο) απόσπασμα Πρακτικού του Δ.Σ. 
τηςΣΕΛΕΤΕ. 

16. Την αριθμ. 1107147/1239/0006Α/4.10.97 κοινή από¬ 
φαση του Πρωθυπουργού και του Υπουργού Οικονομι¬ 
κών (Ανάθεση αρμοδιοτήτων στους Υφυπουργούς Οικο¬ 
νομικών). 

17. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 4.000.000 δρχ. περίπου η 
οποία θα βαρύνειτην πίστωση των ΚΑΕ 0264 και 0268 του 
τακτικού προϋπολογισμού της ΣΕΛΕΤΕ, αποφασίζουμε: 

Καθορίζουμε το ποσό της αποζημίωσης που θα κατα¬ 
βληθεί σε όσους εργασθούν κατά την οργάνωση και διε¬ 
ξαγωγή της διαδικασίας επιλογής σπουδαστών στην ΠΑ¬ 
ΤΕΣ/ΣΕΛΕΤΕ από το Ακαδημαϊκό έτος 1997 - 98 και στο ε¬ 
ξής ως ακολούθως: 

1. Επιτροπή Εκδόσεως Αποτελεσμάτων και Εκδίκασης 
Ενστάσεων (Πενταμελής) 

Πρόεδρος 60.000 δρχ. 

Κάθε μέλος 48.000 δρχ. 

Γ ραμματέας 48.000 δρχ. 

2. Επιτροπή διεξαγωγής Αξιολόγησης (εννεαμελής) 
Πρόεδρος 60.000 δρχ. 

Κάθε μέλος 48.000 δρχ. 

Γ ραμματέας 48.000 δρχ. 

3. Επιτροπή Ιατρικής εξέτασης (τριμελής) 

Πρόεδρος 60.000 δρχ. 

Κάθε μέλος 48.000 δρχ. 

4. Βαθμολογητές και Αξιολογητές: 

Κάθε βαθμολογητής ή μέλος της επιτροπής εκδίκασης 
ενστάσεων και ο Πρόεδρος της επιτροπής αναβαθμολό¬ 
γησης για τον έλεγχο των δικαιολογητικών και την αξιο¬ 
λόγηση των προσόντων των υποψηφίων ή τον έλεγχο των 
ενστάσεων που θα υποβληθούν 360 δρχ. για κάθε υπο¬ 
ψήφιο. 

5. Υπάλληλοι διοικητικοί και εκπαιδευτικοί μέχρι 10 τον 
αριθμό συμπεριλαμβανομένων και υπαλλήλων από το 
βοηθητικό προσωπικό που επικουρούν το έργο των πα¬ 
ραπάνω επιτροπών που θα ορισθούν με απόφαση του 
Δ.Σ. και εφόσον προσφέρουν υπηρεσία πέραν του υπο¬ 
χρεωτικού τους ωραρίου βεβαιουμένη από τον πρόεδρο 
της αντίστοιχης Επιτροπής 3.000 δρχ. ο καθένας για κά¬ 
θε ημέρα απασχόλησης και μέχρι 10 ημέρες. 

6. Η δαπάνη που ανέρχεται στο ποσό των 4.000.000 
δρχ. περίπου θα βαρύνει τους ΚΑΕ 0264 και 0268 του τα¬ 
κτικού προϋπολογισμού της ΣΕΛΕΤΕ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 29 Σεπτεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Ν1Κ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Δ. 1278/568 (3) 

Παράταση προθεσμίας για την καταβολή του Ειδικού Φό¬ 
ρου Κατανάλωσης (Ε.Φ.Κ.) και του Φόρου Προστιθέ¬ 
μενης Αξίας (Φ.Π.Α.) που αναλογούν στα αλκοολούχα 
προϊόντα του άρθρου 24 του Ν. 2127/93. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1,24, 55, 56 και 58 του Ν. 
2127/1993 «Εναρμόνιση προς το κοινοτικό δίκαιο του φο¬ 
ρολογικού καθεστώτος των πετρελαιοειδών προϊόντων, 
αλκοόλης και αλκοολούχων ποτών και βιομηχανοποιημέ- 
νων καπνών και άλλες διατάξεις». 

2. Τις διατάξεις του Ν. 1642/1986 «Για την εφαρμογή 
του φόρου προστιθέμενης αξίας και άλλες διατάξεις». 

3. Τις διατάξειςτου άρθρου 19του Ν. 2096/1952, με τις 
οποίες παρέχεται η ευχέρεια στον Υπουργό Οικονομικών 
να ρυθμίζει με γενικές ή ειδικές διατάξεις επείγουσες κα¬ 
ταστάσεις. 

4. Την αριθμ. 1107147/1239/006Α/4.10.1996 (ΦΕΚ 
922/Β/9.10.1996) κοινή απόφαση του Πρωθυπουργού και 
Υπουργού Οικονομικών «περί ανάθεσης αρμοδιοτήτων Υ¬ 
πουργού Οικονομικών στους Υφυπουργούς Οικονομι¬ 
κών». 

5. Την ανάγκη παράτασης της προθεσμίας καταβολής 
του Ε.Φ.Κ. και του Φ.Π.Α. των αλκοολούχων προϊόντων 
του άρθρου 24 του Ν. 2127/1993 που έληγε στις 25 Σε¬ 
πτεμβρίου 1997, λόγω της πραγματοποιηθείσας από την 
Ομοσποδνία Τελωνειακών Υπαλλήλων Ελλάδος 
(Ο.Τ.Υ.Ε.) 48ώρου απεργίας που συνέπεσε με την παρα¬ 
πάνω ημερομηνία με αποτέλεσμα να μην καταστεί δυνα¬ 
τή η καταβολή τους. 

6. Ότι η απόφαση αυτή δεν συνεπάγεται δαπάνη για τον 
κρατικό προϋπολογισμό, αποφασίζουμε: 

1. Η προθεσμία για την καταβολή του Ειδικού Φόρου 
Κατανάλωσης και του Φόρου Προστιθέμενης Αξίας, που 
αναλογούν στα αλκοολούχα προϊόντα του άρθρου 24 του 
Ν. 2127/1993, όπως ισχύει, η οποία, σύμφωνα με τις δια¬ 
τάξεις του άρθρου 58 του νόμου αυτού έληγε στις 25 Σε¬ 
πτεμβρίου 1997, παρατείνεται μέχρι και την 29η Σεπτεμ¬ 
βρίου 1997. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 3 Οκτωβρίου 1997 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. Δ8/ΟΙΚ.702/Φ. 100 (4) 

Τροποποίηση των αποφάσεων Δ8/435/8.5.1995, 
Δ8/625/27.6.1995, Δ8/995/25.8.95, Β1β/2685/ 18.4.84 
Δ8/769/23.6.95 και ΒΜ4/802/15.10.82 Υπουργού ΠΕ. 
ΧΩ.Δ.Ε. και καθορισμός αποφαινομένων οργάνων έρ¬ 
γων «Εθνικού Επιπέδου». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις αρ. Δ8/435/8.5.1995, Δ8/625/27.6.1995 και 
Δ8/995/25.8.95 αποφάσεις Υπουργού ΠΕ.ΧΩ.Δ.Ε. με τις 
οποίες χαρακτηρίσθηκαν Εθνικού Επιπέδου τα έργα: 
Ανέγερση σωφρονιστικού καταστήματος γι’ ανηλίκους 


στο χώρο της αγροτικής φυλακής Κασσαβέτειας Βόλου. 

Ανέγερση νέας φυλακής Τρικάλων. 

Ανέγερση νέας φυλακής Χαλκίδας. 

Ανέγερση Μονάδας Απεξάρτησης Τοξικομανών κρα¬ 
τουμένων στην Αττική σύμφωνα με τις διατάξεις του άρ¬ 
θρου 10 του Ν. 679/1977. 

2. Τις αποφάσεις Β1 β/2685/18.4.1984 και 
Δ8/769/23.6.1995 Υπουργού ΠΕ.ΧΩ.Δ.Ε. με τις οποίες τα 
έργα «Κτίρια Προεδρικού Μεγάρου», Κτίρια και εγκατα¬ 
στάσεις της Γ.Γ.Δ.Ε. του Υ.ΠΕ.ΧΩ.Δ.Ε. και χαρακτηρί¬ 
σθηκαν Εθνικού Επιπέδου σύμφωνα με τις προαναφερ- 
θείσες διατάξεις. 

3. Την ΒΜ4/802/15.10.82 απόφαση Υπουργού 
ΠΕ.ΧΩ.Δ.Ε. με την οποία το έργο: «Διαρρύθμιση εξοπλι¬ 
σμός και εγκαταστάσεις του Ζαππείου Μεγάρου» χαρα¬ 
κτηρίσθηκε Εθνικού επιπέδου. 

4. Τις διατάξεις της παραγράφου 5 του άρθρου 1 του Ν. 
2503/1997 «Διοίκηση οργάνωση στελέχωση της περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις (ΦΕΚ 107 τ.Α') σύμφωνα με τις οποίες ο 
Υπουργός ΠΕ.ΧΩ.Δ.Ε. στα έργα που χαρακτηρίζονται ως 
εθνικού επίπεδου, καθορίζει με απόφασή του τ’ αποφαι- 
νόμενα όργανα των έργων αυτών. 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Για την κατασκευή των έργων: 

1. Ανέγερση σωφρονιστικού καταστήματος γι’ ανηλί¬ 
κους στο χώρο της αγροτικής φυλακής Κασσαβέτειας 
Βόλου. 

2. Ανέγερση νέας φυλακής Τρικάλων. 

3. Ανέγερση νέας φυλακής Χαλκίδας. 

4. Ανέγερση Κέντρου Σωματικής και Ψυχολογικής Απε¬ 
ξάρτησης Τοξικομανών Κρατουμένων στην Αττική». 

5. Κτίρια Προεδρικού Μεγάρου 

6. Κτίρια και εγκαταστάσεις της Γ.Γ.Δ.Ε. του 
Υ.ΠΕ.ΧΩ.Δ.Ε. 

7. Διαρρύθμιση, εξοπλισμός και εγκαταστάσεις του 
Ζαππείου Μεγάρου. 

Ορίζουμε τα ακόλουθα αποφαινόμενα όργανα: 

α) «Διευθύνουσα Υπηρεσία» το Τμήμα Κατασκευών της 
Διεύθυνσης Κτιριακών Έργων (Δ8). 

β) «Προϊσταμένη Αρχή»τηΔ/νση Κτιριακών Έργων (Δ8) 
και 

γ) Τεχνικό Συμβούλιο, το Συμβούλιο Δημοσίων Έργων 
της Γ.Γ.Δ.Ε. του Υ.ΠΕ.ΧΩ.Δ.Ε. - Τμήμα Κατασκευών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 1997 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. Β3/3694 (5) 

Τροποποίηση της Β3/1161/10.4.1996 Υπουργικής Από¬ 
φασης (Β' 254). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις: 

α) του άρθρου 29 του Ν. 1268/82 (Α' 87). 

β)του άρθρου 49 του Ν. 1404/83 (Α' 173). 

γ) του άρθρου 22του Ν. 2362/95 (Α' 247). 

δ) του άρθρου 29Ατου Ν. 1538/85 όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

ε) του Π.Δ. 387/83 (Α'141). 

2. την ανάγκη αύξησης του ημερήσιου σιτηρέσιου για 
τη βελτίωση της παρεχόμενης σίτισης σε φοιτητές και 
σπουδαστές των Εκπαιδευτικών Ιδρυμάτων Τριτοβάθ¬ 
μιας Εκπαίδευσης. 

3. Το αριθμ. 2039896/2.7.1997 έγγραφο του Γ ενικού Λο¬ 
γιστηρίου του Κράτους. 

4. Την υπ’ αρ. 1107147/1239/0006Α74.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών για τη μεταβίβαση αρμοδιοτήτων στους Υφυπουρ¬ 
γούς Οικονομικών. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού ως ακολούθως: 

α) Για το τρέχον οικον. έτος επιπλέον δαπάνη ύψους 
400.000.000 δρχ. η οποία θα καλυφθεί ως εξής: ποσό 
388.000.000 δρχ. από εγκεκριμένες πιστώσεις του ΚΑΕ 
2425 του Φ.19 - 240 και 19 - 250 και ποσό 12.000.000 από 
εγκεκριμένες πιστώσεις του προϋπολογισμού των Νο¬ 
μαρχιακών Αυτοδιοικήσεων (περίπτωση Εκκλησιαστικών 
Σχολείων - Σχολών). 

β) Για το έτος 1998 και τα επόμενα, δαπάνη ύψους 
1.400.000.000 δρχ. η οποία θα καλυφθεί ως εξής: ποσό 
1.364.000.000 δρχ. από πιστώσεις του ΚΑΕ 2425 του Φ. 19 
- 240 και 19 - 250 και ποσό 36.000.000 δρχ. από πιστώσεις 
του προϋπολογισμού των Νομαρχιακών Αυτοδιοικήσεων 
(περίπτωση Εκκλησιαστικών Σχολείων - Σχολών), όπου θα 
γίνει σχετική πρόβλεψη, αποφασίζουμε: 

Τροποποιούμε την Β3/1161/10.4.1996 Υπουργική από¬ 
φαση (Β' 254) και αυξάνουμε την αξία του ημερήσιου σι¬ 
τηρεσίου που παρέχεται σε φοιτητές ΑΕΙ, σε σπουδαστές 
ΤΕΙ, της ΣΕΛΕΤΕ και των Εκκλησιαστικών Σχολείων - Σχο¬ 
λών από 450 σε 520 δρχ. 

Η ισχύς της απόφασης αυτής αρχίζει από 1.10.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. ΔΥ9α/2148 (6) 

Καταβολή εισφορών της Ελλάδας σε Διεθνείς Οργανι¬ 
σμούς. 

ΟΙ ΥΠΟΥΡΓΟ! 

ΕΞΩΤΕΡΙΚΩΝ, ΕΘΝ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1) Το Π.Δ. 138/22.4.92 (ΦΕΚ 68/92 τ.Α') «Οργανισμός 
του Υπουργείου Υγείας, Πρόνοιας και Κοινωνικών Ασφα¬ 
λίσεων όπως τροποποιήθηκε και συμπληρώθηκε μεταγε¬ 
νέστερα. 

2) Το Ν. 2362/(ΦΕΚ 247/95 τ.Α') Περί Δημοσίου Λογιστι¬ 
κού (αρ. 22παρ. 3). 

3) Το Ν. 2412 (ΦΕΚ 123/96 τ.Α') Περί μεταβίβασης αρ¬ 
μοδιοτήτων του Υπουργικού Συμβουλίου σε άλλα κυβερ¬ 
νητικά όργανα, που τροποποίησε το Ν.Δ. 932/71 Περί ε¬ 


κουσίων συνεισφορών της Ελλάδας σε Διεθνείς Οργανι¬ 
σμούς. 

4) ΤηνΠΎ.Σ. 19/85 (ΦΕΚ 49/85τ.Α') Εισφορά στο Ειδικό 
Ταμείο για τον έλεγχο καταπολέμησης ναρκωτικών του 
ΟΗΕ. 

5) Την Π.Υ.Σ. 25/82 (ΦΕΚ 13/82 τ.Α') εισφορές στην Ο¬ 
μάδα ΡΟΜΡΙϋΟϋ Διεθνή Ομοσπονδία Νοσοκομείων Διε¬ 
θνή Ερυθρό Σταυρό, Ευρωπαϊκή Ένωση Αιμοδιαλύσεων 
και Μεταμοσχεύσεων. Διεθνή ένωση κατά των Αφροδι¬ 
σίων Νοσημάτων. Σύνδεσμο Σχολών Δημόσιας Υγείς Ευ¬ 
ρώπης. 

Σύνδεσμο Παν/κών Προγραμμάτων στη Διοίκηση σε θέ¬ 
ματα Υγείας. 

6. Την Π.Υ.Σ. 4/92 (ΦΕΚ 91/92 τ.Α') Εισφορά στη Νοσο¬ 
κομειακή Επιτροπή των Ευρωπαϊκών Κοινοτήτων 

7) Την Π.Υ.Σ. 4/93 (ΦΕΚ 93/93 τ.Α') Εισφορά στην Ευρω¬ 
παϊκή Εταιρεία Διάσπασης Πλάσματος 

8) Το Ν.Δ. 436/47 (ΦΕΚ 238/47 τ.Α') Εισφορά στην Πα- 
. γκόσμια Οργάνωση Υγείας. 

9) Την 110.7147/1239 006Α/14.10.96 απόφαση Πρωθυ¬ 
πουργού και Υπουργού Οικονομικών. 

10) Τις διατάξεις του Ν. 1558/85, όπως συμπληρώθηκε 
με το άρθρο 27 του Ν. 2081/92 και τροποποιήθηκε με το 
άρθρο 1 του ν. 2469/97. 

11) Το γεγονός ότι από την απόφαση αυτή προκαλείται 
ετήσια δαπάνη αρχής γενομένης από το 1998 ύψους 515 
εκατ. περίπου, η οποία θα μεταβάλλεται ανάλογα με την 
σχέση της δραχμής με τα αναφερόμενα ξένα νομίσματα 
και η οποία θα καλύπτεται από τις αντίστοιχες πιστώσεις 
που θα εγγράφονται στον Προϋπολογισμό του Υπουργεί¬ 
ου Υγείας και Πρόνοιας, αποφασίζουμε: 

Εγκρίνουμε την καταβολή ετησίων εισφορών από την 
Τράπεζα Ελλάδος για λογαριασμό του Υπουργείου Υγεί¬ 
ας και Πρόνοιας στους κάτωθι Οργανισμούς: 

1. Ειδικό Ταμείο για το Πρόγραμμα Ελέγχου Ναρκωτι¬ 
κών των Ηνωμένων Εθνών (Ι.Ω.Ο.Ρ.) ποσού 20.000 $ δολ. 
Η.Π.Α. 

2. Παγκόσμια Οργάνωση Υγείας (νν.Η.Ο.) ποσού 
1.516.700 $ δολ. Η.Π.Α. 

3. Ομάδα ΠΟΜΠΙΝΤΟΥ του Συμβουλίου Ευρώπης πο¬ 
σού 97.210,70 Ρ.Ρ. γαλικά φράγκα. 

4. Νοσοκομειακή Επιτροπή των Ευρωπαϊκών Κοινοτή¬ 
των ποσού 398.000 Β.Ρ.βελγικά φράγκα. 

5. Διεθνή Ομοσπονδία Νοσοκομείων (Ι.Η.Ρ.) ποσού 
589.60 λίρες Αγγλίας. 

6. Διεθνή Ερυθρό Σταυρό ποσού 300.000 δ.ΡΡ. ελβετι¬ 
κά φράγκα. 

7. Ευρωπαϊκή Ένωση Αιμοδιαλύσεων και Μεταμοσχεύ¬ 
σεων (ΕΌ.Τ.Α.) ποσού 4.000 5.ΡΒ. ελβετικά φράγκα. 

8. Ευρωπαϊκή Εταιρεία Διάσπασης Πλάσματος 
(Ε.Ρ.Ρ.Α.) ποσού 16.000 ολανδικά φιορίνια. 

9. Διεθνή Ένωση κατά των Αφροδισίων Νοσημάτων 
(Ι.ϋ.νΌ.Τ.) ποσού 150 λίρες Αγγλίας. 

10. Σύνδεσμο Σχολών Δημόσιας Υγείας Ευρώπης 
(Α.5.Ρ.Η.Ε.Ρ.) 500$ δολ. Η.Π.Α. 

11. Σύνδεσμο Παν/κών Προγραμμάτων στη Διοίκηση σε 
θέματα Υγείας (Α.ϋ.Ρ.Η.Α.) 130$ δολ. Η.Π.Α. 

Το ύψος των παραπάνω εισφορών διαμορφώνεται σύμ¬ 
φωνα με τις εκάστοτε σχετικές αποφάσεις των Γ ενικών 
Συνελεύσεων των προαναφερομένων Οργανισμών ή άλ¬ 
λων εξουσιοδοτημένων οργάνων τους και η καταβολή 
τους εγκρίνεται από τον κατά περίπτωση αρμόδιο Υπουρ¬ 
γό. 

Η ανωτέρω δαπάνη βαρύνει τον προϋπολογισμό εξό¬ 
δων του Υπουργείου Υγείας και Πρόνοιας Φ 210 ΚΑΕ 
2613,2643,2644,2649. 

Η παρούσα να δημοσιευθεί στην Εφημερίδα της Κυ- 
βερνήσεως. 


Αθήνα, 3 Οκτωβρίου 1997 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

Θ. ΠΑΓΚΑΛΟΣ 


ΕΘΝ. ΟΙΚΟΝΟΜΙΑΣ 

I. ΠΑΠΑΝΤΩΝΙΟΥ 


ΥΦΥΠ. ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 


-♦- 

Αριθ. Υ3δ/αικ. 5411 (7) 

Αύξηση του διατροφικού επιδόματος των νεφροπαθών 
τελικού σταδίου Απόρων - Ανασφαλίστων, Μεταμο- 
σχευθέντων και Ασφαλισμένων (άμεσα - έμμεσα). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 (ΦΕΚ 68/22.4.92 τ.Α') «Οργανισμός Υ¬ 
πουργείου Υγείας, Πρόνοιας και Κοιν. Ασφαλίσεων». 

2. Τις διατάξεις: 

α) Του Α.Ν. 421/37 (ΦΕΚ 2/37 τ.Α') «περί διαθέσεως ε¬ 
σόδων τινων υπέρ της Κοινωνικής Προνοίας, άρθρο 6». 

β) Του Ν.Δ. 321/69 (ΦΕΚ 205/69 τ.Α'), όπως τροποποιή¬ 
θηκε και συμπληρώθηκε με τον 2362/27.11.95 (ΦΕΚ 
247/95 τ.Α') «Περί κώδικος Δημοσίου Λογιστικού». 

3. Τις διατάξεις του άρθρου 29α του Ν. 1558/85 όπως 
τροποποιήθηκε με τις διατάξεις του Ν. 2081/92 άρθρο 27 
(ΦΕΚ 154/92 τ.Α'), με τις οποίες π ροβλέπεται έλεγχος των 
δαπανών που προκαλούν οι κανονιστικές διοικητικές πρά- 
ξεις. 

4. Την Α2γ/5014/9.7.82 (ΦΕΚ 591/13.7.82 τ.Β') «Περί ε- 

γκρίσεως εφαρμογής προγράμματος επιδότησης νεφρό·· 

παθώντελικού σταδίου που υποβάλλονται σε αιμοκάθαρ¬ 
ση σε μονάδα Τεχνητού νεφρού ή κάνουν φορητή περι- 
τοναϊκή κάθαρση. 

5. Τις Κ.Υ.Α.: 

Α2γ/4133/5.8.85, Α2γ/οικ. 1903/21.4.89, 1907/21.4.89 
(ΦΕΚ 326/4.5.1989τ.Β'), Α2γ/3793/25.9.89 «Περί αυξήσε- 
ως του διατροφικού επιδόματος των νεφροπαθών τελι¬ 
κού σταδίου νεφρικής ανεπάρκειας, καθώς επίσης και αυ¬ 
τών που υποβάλλονται σε μεταμόσχευση επί ένα (1) έτος 
μετά τη μεταμόσχευση». 

6. Την Α2γ/3811/6.9.89 Κ.Υ.Α. (Συμπλήρωση των 
Α2γ/οικ. 1907/89 και Α2γ/οικ. 1908/89) για κύρωσή τους 
με νόμο. 

7. Την Υ3δ/θΐκ. 3631/31.7.96 (ΦΕΚ 693/19.8.96 τ.Β') 
«Περί αυξήσεως του διατροφικού επιδόματος των νε¬ 
φροπαθών τελικού σταδίου». 

8. Τις διατάξεις των Νόμων: 

α) 2198/94 - άρθρο 2 - (ΦΕΚ 43/94 τ.Α') 
β) 2297/95 - άρθρο 14 -παρ. 4 (ΦΕΚ 50/8.3.95) 
γ) 2399/96 - άρθρο 3 - (ΦΕΚ 90/27.5.96) 
δ) 2512/97-άρθρο 6-(ΦΕΚ 138/27.6.97τ.Α') 

«περί αυξήσεως των επιδομάτων που χορηγούνται στα 
άτομα με ειδικές ανάγκες, μέχρι ποσοστού δεκαπέντε 
τοις εκατό (15%)». 

9. Την αριθ. 1107147/1230/0006Α/4.10.96 Κοινή απόφα¬ 
ση του Πρωθυπουργού και του Υπουργού των Οικονομι¬ 


κών «Ανάθεση αρμοδιοτήτων στους Υφυπουργούς Οικο¬ 
νομικών». 

10. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού ύψους δρχ. εκατόν πενήντα τριών εκατομμυ¬ 
ρίων πεντακοσίων τριάντα επτά χιλιάδων εκατόν είκοσι 
(153.537.120), τόσο για το τρέχον οικονομικό έτος, όσο 
και για τα επόμενα οικονομικά έτη. 

Για το τρέχον οικον. έτος η δαπάνη θα καλυφθεί από τις 
εγγεγραμμένες πιστώσεις του προϋπολογισμού του Υ¬ 
πουργείου Υγείας - Πρόνοιας φορέας 210 ΚΑΕ 2713. Για 
τα επόμενα οικονομικά έτη, η δαπάνη θα καλύπτεται από 
τις πιστώσεις που θα εγγράφονται στον ΚΑΕ 2274 του ειδ. 
φορέα 084 των προϋπολογισμών των περιφερειών της 
χώρας, αποφασίζουμε: 

1. Τα ποσά του διατροφικού επιδόματος, που καταβάλ¬ 
λονται κάθε μήνα στους Άπορους - Ανασφάλιστους, Με- 
ταμοσχευθέντες και σε Ασφαλισμένους (άμεσα - έμμε¬ 
σα), σύμφωνα με τις προαναφερόμενες Κ.Υ.Α., όπως έ¬ 
χουν τροποποιηθεί, συμπληρωθεί και ισχύουν μέχρι 
σήμερα, αυξάνονται από 1.1.97 ως εξής: 

ΥΨΟΣ ΜΗΝΙΑΙΟΥ ΑΥΞΗΣΗ 
ΕΠΙΔΟΜΑΤΟΣ 
ΠΡΙΝ ΤΗΝ 15% 

ΑΥΞΗΣΗ 


ΚΑΤΗΓΟΡΙΑ 
α) ΑΣΦΑΛΙΣΜΕΝΟΙ 
(ΑΜΕΣΑ-ΕΜΜΕΣΑ) 
β) ΑΝΑΣΦΑΛΙΣΤΟΙ 
ΑΠΟΡΟΙ 


ΥΨΟΣ ΜΗΝΙΑΙΟΥ 
ΕΠΙΔΟΜΑΤΟΣ 
ΠΡΙΝ ΤΗΝ 
ΑΥΞΗΣΗ 


ΑΠΟ: 

14.400 δρχ. 


ΔΡΧ. 

2.160 


ΣΕ: 

16.560 δρχ 


3.240 24.840 δρχ. 


21.600 δρχ. ..... _„ Λ . 

2. Κάθε προηγούμενη διάταξη απόφασης, αντίθετη με 
τις ρυθμίσεις της παρούσης αυτής, καταργείται. 

3. Κατάτα λοιπά ισχύουν οι διατάξεις που μέχρι σήμερα 
ρυθμίζουν το πρόγραμμα Επιδότησης των νεφροπαθών 
τελικού σταδίου, ανασφαλίστων, απόρων ασφαλισμένων 
(έμμεσα - άμεσα), που βρίσκονται στο τελευταίο στάδιο 
νεφρικής ανεπάρκειας και υποβάλλονται σε αιμοκάθαρ¬ 
ση σε Μονάδα Τεχνητού Νεφρού ή κάνουν φορητή περι- 
τοναίκή κάθαρση και των μεταμοσχευθέντωνεπίένα (1) έ¬ 
τος μετά τη μεταμόσχευση. 

4. Του εν λόγω επιδόματος αποκλείονται οι υποψήφιοι 
λήπτες που αναχωρούν στο εξωτερικό για μεταμόσχευ¬ 
ση· 

Στην περίπτωση αυτή, η επιδότηση διακόπτεται από τη 
στιγμή της αναχώρησής τους στο εξωτερικό, διότι τη δα¬ 
πάνη καταβάλλει εξ ολοκλήρου ο ασφαλιστικός τους φο¬ 
ρέας. 

Εντάσσονται εκ νέου στο πρόγραμμα επιδότησης στην 
περίπτωση αποβολής του μοσχεύματος και επαναφοράς 
του νεφροπαθή στον τεχνητό νεφρό - αποδεδειγμένα. 

5. Η απόφαση αυτή να δημοσιευθεί στην Εφημερία της 
Κυβερνήσεως. 

Αθήνα, 19 Σεπτεμβρίου 1997 

ΟΙ ΥΠΟΥΡΓΟ! 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 


-♦- 

Αριθ. Π23/3729 Σχετ.: 3567 (8) 

Μεταβίβαση Κρατικών Παιδικών Σταθμών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1- Τι ς διατάξεις του άρθρου 42 του Ν. 2218/94 (ΦΕΚ 

90Α') «Ίδρυση Νομαρχιακής Αυτοδιοίκησης, τροποποίη¬ 
ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις» όπως τροποποιήθηκε με 
το άρθρο 9 του Ν. 2503/97 (ΦΕΚ 107 Α') «Διοίκηση, οργά¬ 
νωση, στελέχωσητης Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 27 του Ν. 2081/92 (ΦΕΚ 
154/Α/92) όπου προστέθηκε το άρθρο 29Α του Ν. 1558/85 
(ΦΕΚ 137τ.Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α/97) και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

3. Την με αριθμ. ΔΥ3α/οικ. 878/96 απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Εμμ. Σκουλάκη και Θ. Κοτσώνη (ΦΕΚ 924 Β'). 

4. Τη με αριθμ. 302/5.8.1997 απόφαση του Δημοτικού 
Συμβουλίουτου Δήμου Τριπόλεως Ν. Αρκαδίας. 

5. Τη με αριθμ. 11/4.8.97 απόφαση του Δημοτικού Συμ¬ 
βουλίου του Δήμου Μεγαλόπολης Ν. Αρκαδίας, αποφα¬ 
σίζουμε: 

Μεταβιβάζουμε στο Δήμο Τριπόλεως και στο Δήμο Με¬ 
γαλόπολης Ν. Αρκαδίας, αντίστοιχα τους παρακάτω 
Σταθμούς: 

1. Κρατικό Παιδικό Σταθμό Τριπόλεως (Ν.Δ. 16/37 ΦΕΚ 
361 Α') 

2. Β' Κρατικό Παιδικό Σταθμό Τριπόλεως (Β.Δ. 18/64 
ΦΕΚ 6 Α') 

3. Γ Κρατικό Παιδικό Σταθμό Τριπόλεως (Π.Δ. 630/75 
ΦΕΚ 205 Α') 

4. Δ' Κρατικό Παιδικό Σταθμό Τριπόλεως (Π.Δ. 603/79 
ΦΕΚ 479 Α') 

5. Ε' Κρατικό Παιδικό Σταθμό Τριπόλεως (Π.Δ. 432/84 

ΦΕΚ 154 Α') ' 

6. Κρατικό Παιδικό Σταθμό Μεγαλόπολης (Β.Δ. 18/64 
ΦΕΚ 6/65 Α') 

που λειτουργούν με τις διατάξειςτου Α.Ν. 2.11.35 (ΦΕΚ 
527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 1997 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 
-♦- 

Αριθ, 57717 (9) 

Συμπλήρωση της ειδικής νομοπαρασκευαστικής επιτρο¬ 
πής για τη σύνταξη νέου Κώδικα Δικηγόρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 20 του Ν. 1968/91 και της 
παρ. 6βτου άρθρου 5του Ν. 2408/96. 

β) Τιςαριθ. 148979/3.2.97και36277/28.3.97αποφάσεις 
μας περί συστάσεως και συμπληρώσεως αντίστοιχα της 
ειδικής νομοπαρασκευαστικής επιτροπής για τη σύνταξη 
νέου Κώδικα Δικηγόρων και 

γ) Την ανάγκη εκ νέου συμπλήρωσης της ανωτέρω επι¬ 
τροπής, αποφασίζουμε: 


Συμπληρώνουμε την ειδική νομοπαρασκευαστική επι¬ 
τροπή για τη σύνταξη νέου Κώδικα Δικηγόρων και ορί¬ 
ζουμε ως μέλος της τον Χαράλαμπο Νάσλα, τέως Πρόε¬ 
δρο του Δικηγορικού Συλλόγου Θεσσαλονίκης. 

Στον ανωτέρω θα καταβάλλονται οδοιπορικά έξοδα για 
τις μετακινήσεις του στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. 25376 (σχετ. 25164, 25085, 24645) (10) 

Συγκρότηση του Ανωτάτου Συμβουλίου Επιλύσεως Α¬ 
θλητικών Διαφορών (ΑΣΕΑΔ). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ ενικής Γ ραμματεί¬ 
ας Αθλητισμού». 

γ) Του Ν. 75/75 «περί οργανώσεως του Εξωσχολικού Α¬ 
θλητισμού και ρυθμίσεως συναφών θεμάτων (άρθρο 17, 
παρ. 2)». 

δ) Του Ν. 423/76 «περί Γυμναστηρίων και ρυθμίσεως θε¬ 
μάτων αφορώντων εις τον Εξωσχολικόν Αθλητισμόν». 

ε) Του Ν. 1070/80 άρθρο 1 παρ. Ια «περί λήψεως μέ¬ 
τρων ανάπτυξης και Αθλητισμού και ρυθμίσεως συναφών 
θεμάτων». 

στ) Του Π.Δ. 923/80 «περί ρυθμίσεως θεμάτων οργανώ- 
σεως και λειτουργίας του παρά της Γ.Γ.Α., ΑΝΩΤΑΤΟΥ 
ΣΥΜΒΟΥΛΙΟΥ ΕΠΙΛΥΣΕΩΣ ΑΘΛΗΤΙΚΩΝ ΔΙΑΦΟΡΩΝ 
(ΑΣΕΑΔ)». 

ζ) Του Ν. 1232/82 «περί επαναφοράς σε ισχύ τροποποί¬ 
ηση και συμπλήρωση των διατάξεων του Ν. 4352/64 και 
άλλες διατάξεις». 

η) Του Ν. 1558/85 «Κυβέρνηση και Κυβερνητικά Όργα¬ 
να». 

θ) Του Ν. 1578/85 «Κύρωση και Κώδικα και κατάστασης 
των δικαστικών λειτουργών και άλλες διατάξεις». 

ι) Του Ν. 1958/91 «Τμήματα Αμειβομένων Αθλητών, Α¬ 
θλητικές Ανώνυμες Εταιρείες και άλλες διατάξεις». 

2. Την 5257/82 απόφαση του Υπουργού Προεδρίας Κυ¬ 
βερνήσεως «περί αποφασιστικής αρμοδιότητας του Υ¬ 
πουργείου Προεδρίας Κυβερνήσεως». 

3. Την απόφαση ΥΠΠΟ/ΓΝΟΣ/44046/22.9.92 (ΦΕΚ 
557/Β/2.10.92) «περιορισμός Συλλογικών Οργάνων Υ¬ 
πουργείου Πολιτισμού των Γ ενικών Γ ραμματειών και των 
εποπτευομένων από αυτό Δημοσίων Υπηρεσιών». 

4. Την αρ. ΥΠΠΟ/ΓΝΟΣ/47968/9.10.96 (ΦΕΚ 
937/Β/14.10.96) κοινή απόφαση Πρωθυπουργού και Υ¬ 
πουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Ανδρέα Αθ. Φούρα». 

5. Το αριθμ. 6819/23.9.97 έγγραφο του Εφετείου Αθη¬ 
νών. 

6. Το αριθμ. 54308/23.9.97 έγγαρφο της Εισαγγελίας 
Π ρωτοδικών Αθηνών. 

7. Το αριθμ. 11919/23.9.97 έγγραφο του Πρωτοδικείου 
Αθηνών, αποφασίζουμε: 

Συγκροτούμε το ΑΝΩΤΑΤΟ ΣΥΜΒΟΥΛΙΟ ΕΠΙΛΥΣΕΩΣ 

ΑΘΛΗΤΙΚΩΝ ΔΙΑΦΟΡΩΝ (ΑΣΕΑΔ), από τους: 

1. Φιλιππόπουλο Παναγιώτη, Πρόεδρο Εφετών. 

2. Κασιώλα Αλέξανδρο, Εφέτη. 

3. Σαββόπουλο Σπυρίδωνα, Εφέτη. 

4. Μανωλίδη Γεώργιο, Πρόεδρο Πρωτοδικών. 

5. Αθανασόπουλο Χρήατο, Πρόεδρο Πρωτοδικών. 

6. Χοϊμέ Γεώργιο, Πρωτόδικη. 

7. Χατζηγεωργίου Μιλτιάδη, Πρωτόδικη. 

8. Παπανδρέου Γεώργιο, Πρωτόδικη. 

9. Κουναλή Γεώργιο, Πρωτόδικη. 

10. Μαρκογιαννάκη Χρήστο, Εισαγγελέα Πρωτοδικών. 

11. Καραγιάννη Παναγιώτη, Εισαγγελέα Πρωτοδικών. 

12. Μανίκα Βασίλειο, Δικηγόρο. 

13. Δούκα Αναστάσιο, Δικηγόρο. 

14. Κότσυφα Ανδρέα, Δικηγόρο. 

15. Μάρκου Γεώργιο, Δικηγόρο. 

Ως Πρόεδρος του Συμβουλίου ορίζεται ο Φιλιππόπου- 
λος Παναγιώτης, Πρόεδρος Εφετών. 

Ως Α και Β Αντιπρόεδροι του Συμβουλίου ορίζονται α¬ 
ντίστοιχα οι Κασιώλας Αλέξανδρος και Σαββόπουλος 
Σπυρίδων, Εφέτες. 

Γραμματείς του Συμβουλίου ορίζονται οι μόνιμοι υπάλ¬ 
ληλοι της Γ.Γ.Α. Εξάρχου Ηλέκτρα και Ζαρζανίκα-Μακρυ- 
γιάννη Ελένη. 

Καθορίζουμε από τη δημοσίευση της παρούσης ως μη¬ 
νιαία αποζημίωση για τον Πρόεδρο και τους δύο (2) Αντι¬ 
προέδρους του ΑΣΕΑΔ το ποσό των 180.000 δρχ., των 


Μελών αυτού σε 150.000 δρχ. και των Γραμματέων σε 
100.000 δρχ. '' 

Από τις διατάξεις της απόφασης αυτής προκαλείται ε¬ 
τήσια δαπάνη ποσού 30.000.000 δρχ. σε βάρος του προ¬ 
ϋπολογισμού της Γ.Γ.Α. (φορέας 21-610) και των ΚΑΕ- 
0515. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ.ΦΟΥΡΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ' αριθ. 15610 απόφαση του Γενικού Γραμματέα 
Περιφέρειας Στ. Ελλάδας που δημοσιεύτηκε στο ΦΕΚ 
871/2.10.1997 (τ.Β) και αφορά σύσταση αμιγούς Κοινοτι- 
κής Επιχείρησης στην Κοιν. Λουτρών Υπάτηςτου Ν. Φθιώ¬ 
τιδας με την επωνυμία «Κοινοτική Επιχείρηση Τουριστι¬ 
κής - Πολιτιστικής ανάπτυξης Λουτρών Υπάτης», στη σελ. 
10974 α στήλη στο β' στίχο της περίληψης επιφέρεται η 
πιο κάτω διόρθωση: 

Από το λανθασμένο»...Υπάτηςτου Ν. Φωκίδας μετηνε- 
πωνυμία...» στο ορθό «...Υπάτης Ν. Φθιώτιδας με την ε¬ 
πωνυμία...». 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. _ 


5225 761 
5230 841 
5225 713 
5249 547 
5239 762 
5248 141 
5248 188 
5246 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00_26 522 


- Μέχρι δ σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΜΜΡΟΙΛΠ7 ΤΗΤ ΚΥΒΕΡΝΗΣΕΩΣ * Από 16 σελίδες και άνω προσαύξηση 100 δρχ. ανά θσελιδο ή μέρος αστού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπάλληλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 

50.000 » 

25.000 » 

10.000 » 

5.000 » 

10.000 » 

2.000 ” 

250.000 » 

10.000 » 

2.500 δρχ. 

2.500 - 

500 >' 

2.500 » 

1.250 » 

500 » 

250 » 

500 » 

150 » 

12.500 >· 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 

-.. :—ι 


Οι συνδοομές του εσωτερικού προπληρώνονται στα αημυυιυ ιυμ&ιυ ι™ --—7- 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναψερομένων ποσών υε τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού ι υπογραφειου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισττράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομήν,. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





